section_heading: Povijest
paragraph_text: Korijeni populizma su u sredini 19. stoljeća. Pojam je tad nastao u današnjim SAD i odnosio se na antikatoličke društvene pokrete. Organizirani su radi poticanja građana na borbu protiv imigranata, posebice katolika, koji su emigrirali u SAD sredinom 19. stoljeća u velikom broju iz Irske, Francuske, Njemačke i Italije. Poznata je Američka domorodačka stranka u kojoj su se organizirali protestanti rođeni u SAD. Smatrali su da brane tradicionalne protestantske religijske i političke vrijednosti, a pridošli katolički imigranti su ih remetili, kako su smatrali iz tih protestantskih skupina. Pripadnici Američke domorodačke stranke mobilizirali su mase protestanata demagoškom političkom retorikom, koja je, uz ostalo naglašavala i opasnost da će katolički svećenici i biskupi upravljati velikim skupinama birača te da će u konačnici zavladati i protestantima. Ova stranka odnosno pokret nije dugo trajala, nego se brzo rasula u nekoliko manjih stranaka. Većina pripadnika poslije je prešla u redove Republikanske stranke.